ອິນເດຍ ເປີດໃຊ້ ​ຂົວ​​ທີ່​ຍາວ​ທີ່​ສຸດ ຂອງປະເທດ ໃນ​ເຂດ​ຫ່າງ​ໄກ​ ສອກຫລີກ
ຂົວຂ້າມ​ນໍ້າ Brahmaputra ຈະ​ເຮັດ​ໃຫ້​ອິນ​ເດຍ ສາມາດ​ເຂົ້າ​​ເຖິງ​ ແຄວ້ນ​ຂອງ​ພູ​ຫິມະ​ໄລ​ແຫ່ງ​ນັ້ນ ທີ່​ຈີນ​ໄດ້​​​​ອ້າງ​ວ່າ ​ເປັນເຂດ​ທິ​ເບ​ດ​​ໃຕ້​ ​ໄດ້​ງ່າຍ​​ແລະ​ໄວ​ຂຶ້ນ.
ອິນເດຍໄດ້ເປີດຂົວແຫ່ງນຶ່ງທີ່ຍາວທີ່ສຸດໃນປະເທດ ຢູ່ໃນເຂດຊົນນະບົດທາງພາກ ຕາເວັນອອກສຽງເໜືອຂອງປະເທດ ເພື່ອເສີມຂະຫຍາຍການກໍ່ສ້າງພື້ນຖານໂຄງ ລ່າງທາງດ້ານປ້ອງກັນຊາດ ຢູ່ໃກ້ກັບຊາຍແດນຂອງປະເທດດັ່ງກ່າວ ທີ່ມີການຂັດ ແຍ້ງກັນກັບຈີນນັ້ນ ຂົວແຫ່ງນີ້ ແມ່ນໂຄງການນຶ່ງ ໃນຈໍານວນຫລາຍໆໂຄງການ ທີ່ ໄດ້ຮັບການຊຸກຍູ້ໃຫ້ສໍາເລັດໄວຂຶ້ນ ເພື່ອອໍານວຍຄວາມສະດວກໃຫ້ການເຄື່ອນທະ ຫານ ແລະກອງກໍາລັງປືນໃຫຍ່ ໄປຍັງລັດ Arunachal Pradesh ທີ່ຈີນກ່າວອ້າງວ່າ ເປັນຂອງຕົນນັ້ນ ຂົວ Dhola Sadiya ທີ່ມີຄວາມຍາວ 9 15 ກິໂລແມັດ ຂ້າມນໍ້າ Brahmaputra ຈະ ເຮັດໃຫ້ອິນເດຍສາມາດເຂົ້າເຖິງແຄວ້ນຂອງພູຫິມະໄລແຫ່ງນັ້ນທີ່ຈີນໄດ້ອ້າງວ່າ ເປັນ ເຂດທິເບດໃຕ້ ໄດ້ງ່າຍ ແລະໄວຂຶ້ນ ຂົວດັ່ງກ່າວໄດ້ຖືກອອກແບບມາໃຫ້ສາມາດຮັບນໍ້າໜັກຂອງລົດຖັງ ທີ່ໜັກ 60 ໂຕນໄດ້ ຢ່າງໃດກໍຕາມ ໃນການເປີດໂຄງການດັ່ງກ່າວ ໃນມື້ຄົບຮອບການຂຶ້ນກໍາຕໍາແໜ່ງໄດ້ ສາມປີພໍດີ ຂອງທ່ານນັ້ນ ນາຍົກລັດຖະມົນຕີ Narendra Modi ບໍ່ພຽງແຕ່ເພັ່ງເລັງໃສ່ ດ້ານການທະຫານເທົ່ານັ້ນ ແຕ່ຍັງໄດ້ສຸມໃສ່ຜົນປະໂຫຍດທາງດ້ານເສດຖະກິດຂອງໂຄງການອີກດ້ວຍ ຊຶ່ງຈະເຮັດໃຫ້ການເຊື່ອມໂຍງ ໃນເຂດຫ່າງໄກສອກຫລີກ ທີ່ມີພື້ນ ຖານໂຄງລ່າງທີ່ຊຸດໂຊມ ໄດ້ຮັບການປັບປຸງ ໃຫ້ດີຂຶ້ນ ທ່ານກ່າວວ່າ ຂົວດັ່ງກ່າວຈະເຮັດໃຫ້ມີການພັດທະນາ ທັງຢູ່ໃນລັດ Arunachal Pradesh ແລະລັດຕ່າງໆ ໃນແຄວ້ນ Assam ແລະຊ່ວຍໃຫ້ຊາວນາ ຊາວສວນ ຫລາຍໆພັນຄົນ ສາມາດເຂົ້າເຖິງຕະຫລາດໃໝ່ໄດ້ ທ່ານ Modi ກ່າວວ່າ